Oficiālais Vēstnesis L 276 , 28/10/2000 Lpp. 0005 - 0008



Komisijas Regula (EK) Nr. 2391/2000 (2000. gada 27. oktobris), ar ko groza I, II un III pielikumu Padomes Regulai (EEK) Nr. 2377/90, kurā noteikta Kopienas kārtība, kādā nosaka maksimāli pieļaujamos veterināro medikamentu atlieku daudzumus dzīvnieku izcelsmes pārtikas produktos (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 2377/90, kurā noteikta Kopienas kārtība, kādā nosaka maksimāli pieļaujamos veterināro medikamentu atlieku daudzumus dzīvnieku izcelsmes pārtikas produktos [1], kurā jaunākie grozījumi izdarīti ar Komisijas Regulu (EK) Nr. 2338/2000 [2], un jo īpaši tās 6., 7. un 8. pantu, tā kā: (1) Saskaņā ar Regulu (EEK) Nr. 2377/90 maksimāli pieļaujamie atlieku līmeņi pakāpeniski jānosaka visām farmakoloģiski aktīvajām vielām, ko izmanto Kopienā veterinārajos medikamentos, kas paredzēti tādu dzīvnieku ārstēšanai, no kuriem iegūst pārtikas produktus. (2) Maksimāli pieļaujamie atlieku līmeņi būtu jānosaka tikai pēc tam, kad Veterināro medikamentu komiteja ir pārbaudījusi visu būtisko informāciju, kas attiecas uz attiecīgās vielas atlieku nekaitīgumu patērētājiem, kuri lieto dzīvnieku izcelsmes pārtikas produktus, un atlieku ietekmi uz pārtikas produktu rūpniecisko pārstrādi. (3) Nosakot maksimāli pieļaujamos atlieku līmeņus veterināro medikamentu atliekām dzīvnieku izcelsmes pārtikas produktos, jāprecizē dzīvnieka suga, kurā atliekas var atrasties, vielu līmeņi, kas var būt katrā no attiecīgajiem gaļas audiem, kuri iegūti no ārstētā dzīvnieka (izmeklējamie substrāti), un to atlieku pamatīpašības, kas ir būtiskas atlieku uzraudzībai (marķieratliekas). (4) Lai kontrolētu atliekas, kā paredzēts attiecīgajos Kopienas juridiskajos aktos, maksimāli pieļaujamie atlieku līmeņi parasti būtu jānosaka izmeklējamiem aknu vai nieru substrātiem. Transportējot liemeņus starptautiskajā tirdzniecībā, aknas un nieres tomēr no tiem bieži vien izņem, un tāpēc maksimāli pieļaujamie atlieku līmeņi būtu jānosaka arī muskuļu vai tauku audiem. (5) Veterinārajiem medikamentiem, ko paredzēts izmantot dējējputniem, zīdītājdzīvniekiem vai medus bitēm, maksimāli pieļaujamie atlieku līmeņi jānosaka arī olām, pienam vai medum. (6) Diciklanils, tilmikozīns, flumetrīns un klenbuterols būtu jāiekļauj Regulas (EEK) Nr. 2377/90 I pielikumā, neierobežojot noteikumus, kas noteikti pārējos Kopienas tiesību aktos, jo īpaši Padomes Direktīvā 96/22/EK [3]. (7) Butafosfāns būtu jāiekļauj Regulas (EEK) Nr. 2377/90 II pielikumā. (8) Lai ļautu pabeigt zinātniskos pētījumus, foksīms būtu jāiekļauj Regulas (EEK) Nr. 2377/90 III pielikumā. (9) Pirms šīs regulas stāšanās spēkā būtu jāatvēl pietiekams laikposms, lai dalībvalstis varētu izdarīt jebkurus vajadzīgos grozījumus atļaujās laist attiecīgos veterināros medikamentus tirgū, kas piešķirtas saskaņā ar Padomes Direktīvu 81/851/EEK [4], kurā jaunākie grozījumi izdarīti ar Direktīvu 93/40/EEK [5], lai ņemtu vērā šīs regulas noteikumus. (10) Šajā regulā paredzētie pasākumi ir saskaņā ar Veterināro medikamentu pastāvīgās komitejas atzinumu, IR PIEŅĒMUSI ŠO REGULU. 1. pants Ar šo Regulas (EEK) Nr. 2377/90 I, II un III pielikumu groza, kā noteikts šīs regulas pielikumā. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no sešdesmitās dienas pēc tās publicēšanas. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 27. oktobrī Komisijas vārdā – Komisijas loceklis Erkki Liikanen [1] OV L 224, 18.8.1990., 1. lpp. [2] OV L 269, 21.10.2000., 21. lpp. [3] OV L 125, 23.5.1996., 3. lpp. [4] OV L 317, 6.11.1981., 1. lpp. [5] OV L 214, 24.8.1993., 31. lpp. -------------------------------------------------- PIELIKUMS A. Regulas (EEK) Nr. 2377/90 I pielikumu groza šādi: 1. Pretinfekcijas līdzekļi 1.2. Antibiotikas 1.2.4. Makrolīdi "Farmakoloģiski aktīvā(-ās) viela(-as) | Marķieratliekas | Dzīvnieku suga | Maksimāli pieļaujamie atlieku līmeņi | Izmeklējamie substrāti | Citi noteikumi | Tilmikozīns | Tilmikozīns | Govslopi | 50 μg/kg | Piens" | | 2. Pretparazītu līdzekļi 2.2. Līdzekļi, kas darbojas pret ektoparazītiem 2.2.3. Piretroīdi "Farmakoloģiski aktīvā(-ās) viela(-as) | Marķieratliekas | Dzīvnieku suga | Maksimāli pieļaujamie atlieku līmeņi | Izmeklējamie substrāti | Citi noteikumi | Flumetrīns | Flumetrīns (trans-Z-izomēru summa) | Aitas | 10 μg/kg | Muskuļi | Neizmantot dzīvniekiem, no kuriem iegūst pienu patēriņam cilvēku pārtikā | 150 μg/kg | Tauki | 20 μg/kg | Aknas | 10 μg/kg | Nieres" | 2.2.5. Pirimidīna atvasinājumi "Farmakoloģiski aktīvā(-ās) viela(-as) | Marķieratliekas | Dzīvnieku suga | Maksimāli pieļaujamie atlieku līmeņi | Izmeklējamie substrāti | Citi noteikumi | Diciklanils | Diciklanila un 2,4,6-triaminopirimidīn-5-karbonitrila summa | Aitas | 200 μg/kg | Muskuļi | Neizmantot dzīvniekiem, no kuriem iegūst pienu patēriņam cilvēku pārtikā | 150 μg/kg | Tauki | 400 μg/kg | Aknas | 400 μg/kg | Nieres" | 3. Līdzekļi, kas iedarbojas uz nervu sistēmu 3.2. Līdzekļi, kas iedarbojas uz veģetatīvo nervu sistēmu 3.2.2. Beta 2 simpatomimētiskie līdzekļi "Farmakoloģiski aktīvā(-ās) viela(-as) | Marķieratliekas | Dzīvnieku suga | Maksimāli pieļaujamie atlieku līmeņi | Izmeklējamie substrāti | Citi noteikumi | Klenbuterola hidrohlorīds | Klenbuterols | Govslopi | 0,1 μg/kg | Muskuļi | | 0,5 μg/kg | Aknas | | 0,5 μg/kg | Nieres | | 0,05 μg/kg | Piens | | Zirgu dzimtas dzīvnieki | 0,1 μg/kg | Muskuļi | | 0,5 μg/kg | Aknas | | 0,5 μg/kg | Nieres" | | B. Nolikuma (EEK) Nr. 2377/90 II pielikumu groza šādi: 2. Organiskās ķīmiskās vielas "Farmakoloģiski aktīvā(-ās) viela(-as) | Dzīvnieku suga | Citi noteikumi | Butafosfāns | Govslopi | Tikai intravenozai lietošanai" | C. Nolikuma (EEK) Nr. 2377/90 III pielikumu groza šādi: 2. Pretparazītu līdzekļi 2.2. Līdzekļi, kas darbojas pret ektoparazītiem 2.2.4. Organofosfāti "Farmakoloģiski aktīvā(-ās) viela(-as) | Marķieratliekas | Dzīvnieku suga | Maksimāli pieļaujamie atlieku līmeņi | Izmeklējamie substrāti | Citi noteikumi | Foksīms | Foksīms | Aitas | 50 μg/kg | Muskuļi | Pagaidu maksimāli pieļaujamo atlieku līmeņu termiņš beidzas 1.7.2001.; neizmantot dzīvniekiem, no kuriem iegūst pienu patēriņam cilvēku pārtikā | 400 μg/kg | Tauki | 50 μg/kg | Nieres" | --------------------------------------------------